jkorsvik/nowiki_second_scrape_merged huggingface dataset:
Fiolettbrunt bakkefly

Fiolettbrunt bakkefly (Xestia stigmatica) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.


== Utseende ==
Et middelsstort (vingespenn 38 – 43 mm), gulbrunt nattfly. Forvingen er gulbrun med et mørkt felt som går fra noe innenfor ringmerket til nyremerkets innerkant. Nyre- og ringmerkene er hvitkantede. Mellomlinjene er utydelige. Bølegelinjen, som går langs vingens ytterkant, går i sik-sak, området utenfor den er lysere enn resten av vingen. Bakvingen er gråbrun.


== Levevis ==
Arten lever i løvskog, der larvene sannsynligvis lever på mange ulike løvtrær, busker og urter, blant andre bjørk og bjørnebær. 


== Utbredelse ==
Den er utbredt i Europa og videre østover til Iran. I Norge er den funnet nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Xestia rhomboidea på UK moths: [2]
Utbredelsesdata: [3]


== Eksterne lenker ==
(en) fiolettbrunt bakkefly i Global Biodiversity Information Facility 
(no) fiolettbrunt bakkefly hos Artsdatabanken 
(sv) fiolettbrunt bakkefly hos Dyntaxa 
(en) fiolettbrunt bakkefly hos Fauna Europaea 
(en) Kategori:Xestia stigmatica – bilder, video eller lyd på Wikimedia Commons
Randi A. Skum

Randi Kristin Anthonsen Skum (født 6. oktober 1967 på Finnsnes) er en norsk politiker. Hun representerer Norske Samers Riksforbund, og er valgt inn på Sametinget for perioden 2009-13 for Valgkrets 4 Gáisi. Hun har sittet på Sametinget siden 1997. Skum er også medlem av Nærings- og kulturkomiteen, og er leder av kontrollkomiteen. Tidligere har hun sittet i Plan- og finanskomiteen.
I tillegg til politikken er hun styremedlem i Samisk Hus, og har tidligere vært medlem av Norsk-Svensk reinbeitekonvensjon, og hun har vært styremedlem i Senja- og Omegn Sameforening.
Hun er utdannet innen IT og jus, og har tidligere jobbet som lærer, og har drevet eget kunstgalleri i Tromsø. Dessuten har hun hatt egen driftsenhet for reindrift siden 1997. Hun er samboer og har et barn, og er bosatt i Gibostad i Lenvik.


== Referanser ==


== Kilder ==
Odd Mathis Hætta: Sametinget i navn og tall : Høsten 1997 - høsten 2001
Odd Mathis Hætta: Sametinget i navn og tall : Høsten 2001 - høsten 2005


== Eksterne lenker ==
Profil på Sametinget
Randi Skums blogg
Mikael Engström

Mikael Engström (født 1961 i Solna i Sverige) er en svensk forfatter som i tillegg er journalist og fotograf.


== Bibliografi ==


=== Fiskebøker ===
Längtans öring: berättelser, 1989
Med korpen vid ån: fiskeberättelser, 1992
Handbok i lustfiske, med foton av författaren, 1996
Fiska i stan. Ingår i Staden på vattnet, S:t Eriks årsbok 1997


=== Barnebøker ===
Kaspar, Atom-Ragnar och gäddkungen, ill. av Helena Willis, 1997
Atom-Ragnar och snömannen, ill. av Helena Willis, 1998
Atom-Ragnar och mordbrännaren, ill. av Helena Willis, 1999
Kaspar och snömannen, ill. av Helena Willis, 2001
Kaspar och båtsnurran, ill. av Helena Willis, 2003


=== Ungdomsbøker ===
Dogge, 2001
Satans tjuv, 2003
Isdraken, 2007


== Priser og utmerkelser ==
1991 pris for beste sosialreportasje av avisen Folket i Bild
2001 augustnominert for ungdomsromanen Dogge
2004 nominert til Deutscher Jugendliteraturpreis for ungdomsromanen Dogge
2005 den litterære prisen Zilveren Zoen (Silverkyssen) for ungdomsromanen Dogge, på nederlandsk Tobbe
2007 den litterære prisen Zilveren Zoen (Silverkyssen) for ungdomsromanen Satans tjuv, på nederlandsk Bloody Thief
2007 augustnominert for ungdomsromanen Isdraken
2008 Nils Holgersson-plaketten fra Svensk Biblioteksförening for ungdomsromanen Isdragen


== Referanser ==


== Eksterne lenker ==
Rabén & Sjögren: Mikael Engström
Barnens bibliotek: Mikael Engström
Det rektifiserte system

Det rektifiserte system, også kalt det skotske rektifiserte system (fransk: Rite Écossais Rectifié), er et høygradssystem innenfor frimureriet som ble etablert i Lyon, Frankrike i 1778.


== Ritens opprinnelse ==
Riten ble i hovedsak utarbeidet av Jean-Baptiste Willermoz, en elev av Martinez de Pasqually, som en modifisert utgave av den strikte observans. Det var mindre opptatt av  kristne institusjoner, og hadde blant annet fjernet tradisjonen om Tempelridderordenen. De tre første gradene i den blå losje av St. Johannes, praktiserer ritualene i den modifiserte form som ble benyttet av det franske frimureriet på denne tiden, og som ble videreført innenfor den franske rite. Det rektifiserte system bygger også på en rekke «skotske grader» som på denne tiden ennå ikke var blitt formaliserte, og integrerte også deler av høygradsystemet Ordenen av de Mureriske Riddere Elus Coëns av Universet, som ble etablert av Martinez de Pasqually i Bordeaux i 1761.
Systemet ble modifisert under konventet i Lyon i 1778 og i Wilhelmsbad i 1782. Det har overlevd fra dets grunnleggelse til idag, og er også åpen for kvinner. Ritualene ligner den strikte observans, men ordenens underliggende filosofi i gradene over den «blå losje» av St. Johannes er basert på Martinez’ bok «Avhandling om reintegrering av vesener» (Traite de la reintegration des Etres).
Fra 1782 ble det rektifiserte system innført i Danmark og Norge. I Norge ble det praktisert av St. Olai loge fra 1782 frem til 1819.


== Gradene ==
Lyngbakkefly

Lyngbakkefly (Xestia castanea) er en sommerfugl som tilhører familien nattfly (Noctuidae). Den er funnet nord til Hordaland i Norge.


== Utseende ==
Et middelsstort (vingespenn 34 – 40 mm), så godt som ensfarget gråbrunt, rødbrunt eller lysbrunt nattfly. Nyre- og ringmerkene er små og brungule eller brunoransje. Bakvingen er lyst gråbrun med en silkeaktig glans.


== Levevis ==
Arten lever på lyngheier. Larvene lever på røsslyng (Calluna vulgaris) og andre lyng-arter (Erica spp.). De voksne sommerfuglene flyr i august – september.


== Utbredelse ==
Lyngbakkeflyet forekommer i Nord-Afrika, Europa og Midtøsten. I Norge er den funnet i Østfold og Akershus, og langs kysten fra Telemark til Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Xestia castanea på UK moths: [2]
Utbredelsesdata: [3]


== Eksterne lenker ==
(en) lyngbakkefly i Encyclopedia of Life 
(en) lyngbakkefly i Global Biodiversity Information Facility 
(no) lyngbakkefly hos Artsdatabanken 
(sv) lyngbakkefly hos Dyntaxa 
(en) lyngbakkefly hos Fauna Europaea 
(en) lyngbakkefly hos NCBI 
(en) Kategori:Xestia castanea – bilder, video eller lyd på Wikimedia Commons
Skogbakkefly

Skogbakkefly (Xestia collina) er en sommerfugl som tilhører familien nattfly (Noctuidae). Den er funnet på det sørlige Østlandet og i Hordaland i Norge.


== Utseende ==
Et middelsstort (vingespenn 27 – 32 mm), brunt nattfly, en av de mindre Xestia-artene. Forvingen er brun med små, svarte flekker innenfor ringmerket og mellom nyremerket og ringmerket. Disse merkene er lyse uten markerte kanter. Bakvingen er silkeaktig lysgrå.


== Levevis ==
Arten lever i skog. Larvene lever på ulike urter. De voksne sommerfuglene flyr i juni – juli.


== Utbredelse ==
Den er utbredt i det meste av den palearktiske sone bortsett fra Nord-Afrika. I Norge finnes den på det sørlige Østlandet. Dessuten er den funnet én gang i Røldal, Hordaland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Utbredelsesdata: [2]


== Eksterne lenker ==
(en) skogbakkefly i Encyclopedia of Life 
(en) skogbakkefly i Global Biodiversity Information Facility 
(no) skogbakkefly hos Artsdatabanken 
(sv) skogbakkefly hos Dyntaxa 
(en) skogbakkefly hos Fauna Europaea 
(en) skogbakkefly hos NCBI 
(en) Kategori:Xestia collina – bilder, video eller lyd på Wikimedia Commons
Susanne Amalie Langstrand-Andersen

Susanne Amalie Langstrand-Andersen (født 1984) er en samisk politiker og kulturarbeider. Hun er fra Skånland, og representerte Norske Samers Riksforbund i Sametinget. Hun arbeider som produsent for den samiske festivalen Márkomeannu. 
Hun var sametingsrepresentant for perioden 2005-2009 for Sør-Troms valgkrets, og var der medlem av Oppvekst- og utdanningskomiteen fra 2007. Fra 2005 til 2007 satt hun i Nærings- og kulturkomiteen. Da hun ble stemt inn var hun historiens yngste sametingsrepresentant.Hun har tidligere jobbet som samisk veiviser, og ble i oktober 2009 valgt til leder i den samiske ungdomsorganisasjonen Noereh.


== Referanser ==


== Eksterne lenker ==
Profil på Sametinget
Vesthavet valgkrets 2009
Alessandro Alvisi

Alessandro Alvisi (født 12. februar 1887, død 9. mai 1951) var en italiensk rytter som deltok i De olympiske leker i 1920 i Antwerpen og 1924 i Paris.
Valerio vant en olympisk bronsemedalje i hestesport under Sommer-OL i 1920 i Antwerpen. Han kom på tredjeplass i lagkonkurransen i sprangridning med hesten «Raggio di Sole».
Fire år senere, under Sommer-OL i 1924 i Paris, var han med på de italienske laget som kom på tredjeplass i lagkonkurransen i feltritt bak Nederland og Sverige. I den individuelle konkurransen ble han og hesten «Capiligio» nummer tolv.


== OL-medaljer ==
1920  Antwerpen -  Bronse i hestesport, sprangridning lagkonkurranse  Italia
1924  Paris -  Bronse i hestesport, feltritt lagkonkurranse  Italia


== Eksterne lenker ==
(en) Alessandro Alvisi – Olympics.com 
(en) Alessandro Alvisi – Olympic.org 
(en) Alessandro Alvisi – Olympedia 
(en) Alessandro Alvisi – Sports-Reference (OL-resultater – arkivert) 
(en) Alessandro Alvisi – databaseOlympics.com (arkivert) 
(it) Alessandro Alvisi – Italias olympiske komité
Tverrlinjet bakkefly

Tverrlinjet bakkefly (Xestia sexstrigata) er en sommerfugl som tilhører familien nattfly (Noctuidae). Den er funnet nord til Møre og Romsdal i Norge.


== Utseende ==
Et middelsstort (vingespenn 33 – 40 mm), gulbrunt nattfly. Forvingen er gulbrun med 4-5 smale, brune tverrstriper. Nyre- og ringmerkene er brunkantede, men vanligvis samme farge som resten av vingen. Bakvingen er lyst gråbrun med brun ytterkant.


== Levevis ==
Arten lever i fuktig skog og i myrlendt terreng. Larvene lever på ulike urter. De voksne sommerfuglene flyr i juli – august og komnmer gjerne til lys.


== Utbredelse ==
Denne arten er bare kjent fra Vest-Europa. I Norge er den funnet nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Xestia sexstrigata på UK moths: [2]
Utbredelsesdata: [3]


== Eksterne lenker ==
(en) tverrlinjet bakkefly i Encyclopedia of Life 
(en) tverrlinjet bakkefly i Global Biodiversity Information Facility 
(no) tverrlinjet bakkefly hos Artsdatabanken 
(sv) tverrlinjet bakkefly hos Dyntaxa 
(en) tverrlinjet bakkefly hos Fauna Europaea 
(en) tverrlinjet bakkefly hos NCBI 
(en) Kategori:Xestia sexstrigata – bilder, video eller lyd på Wikimedia Commons
Gulflekkbakkefly

Gulflekkbakkefly (Xestia xanthographa) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.


== Utseende ==
Et middelsstort (vingespenn 33 – 39 mm), vanligvis mørkbrunt nattfly. Forvingen er brun, vanligvis ganske mørk, med mer eller mindre gulaktige nyre- og ringmerker. Området mellom dem er gjerne formørket. I den ytre delen av vingen er det en bue av små, svarte flekker. Bakvingen er skinnende hvit, grått bestøvet langs ytterkanten.


== Levevis ==
Arten finnes i skogkanter, på ruskemark og i hager og parker, også i bynære områder. Larvene, som er aktive også om vinteren i mildvær, lever på ulike gras og urter. De voksne sommerfuglene flyr i august – september og kommer ofte til lys.


== Utbredelse ==
Den er utbredt i Nord-Afrika, i Europa unntatt lengst i nord, og i Asia østover til Sentral-Asia, sørover til Midtøsten. I Norge forekommer den nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Xestia xanthographa på UK moths: [2]
Utbredelsesdata: [3]


== Eksterne lenker ==
(en) gulflekkbakkefly i Encyclopedia of Life 
(en) gulflekkbakkefly i Global Biodiversity Information Facility 
(no) gulflekkbakkefly hos Artsdatabanken 
(sv) gulflekkbakkefly hos Dyntaxa 
(en) gulflekkbakkefly hos Fauna Europaea 
(en) gulflekkbakkefly hos ITIS 
(en) gulflekkbakkefly hos NCBI 
(en) Kategori:Xestia xanthographa – bilder, video eller lyd på Wikimedia Commons 
(en) Xestia xanthographa – galleri av bilder, video eller lyd på Wikimedia Commons
Bjarne Store-Jakobsen

Bjarne Store-Jakobsen (født 12. januar 1944) er en norsk, samisk politiker. Han representerer Arbeiderpartiet. 
Han var sametingsrepresentant for perioden 2005-09 for Midt-Troms valgkrets, og var medlem av Nærings- og kulturkomiteen. I tillegg er han vararepresentant i Samisk parlamentarisk råd. 
Han er utdannet journalist, og har jobbet i 15 år med film- og TV-produksjon. Samtidig har han vært journalist og redaktør.  


== Eksterne lenker ==
Profil på Sametinget
Kjersti Myrnes Balto

Kjersti Myrnes Balto (født 9. januar 1962) er en norsk, samisk politiker. Hun representerer Norske Samers Riksforbund. 
Hun er sametingsrepresentant for perioden 2005-09 for Nordre Nordland valgkrets, og er medlem av Oppvekst og utdanningskomiteen, samt medlem i Sametingets Kontrollkomiteé og Sametingets valgkomité. 
Hun er utdannet agronom, og har en cand.mag. innen EDB og sosialøkonomi. 


== Eksterne lenker ==
Vesthavet valgkrets 2009

Profil på Sametinget
Vostoksjøen

Vostoksjøen er en underjordisk innsjø under den antarktiske isen. Innsjøen er høyst sannsynlig verdens største innsjø under is.
Innsjøen har vært isolert i minst 20 millioner år, men vannet i sjøen er bare en halv million år gammelt. Innsjøen ligger 4 kilometer under den russiske forskningsstasjonen Vostok. Den er 240 kilometer lang og 50 kilometer bred. I midten av vatnet er det en forhøyning, noe som betyr at det kan være to forskjellige typer miljøer i de to delene av vannet. 
Vostoksjøen ble oppdaget i 1996 av japanske, britiske og russiske forskere. Et prosjekt for å utforske sjøen begynte i 2007 og vil holde på i minst 10 år. Den 5. februar 2012 nådde russiske forskere innsjøens overflate etter å ha boret gjennom 3 769,2 meter is. Det ble brukt parafin i sluttfasen av boringen for å hindre tilfrysing av borehullet, og enkelte forskere fryktet at parafinen skulle forurense vannprøvene som skal hentes opp. I det borehodet kom i kontakt med det flytende vannet, strømmet vann fra innsjøen 30–40 meter opp i borehullet før hullet frøs igjen. Forskerne ønsker i neste omgang å hente opp prøver fra dette nylig frosne vannet for å analysere det. I mars 2013 kunngjorde forskerne funnet av en ny bakterieart i vannprøve hentet opp fra Vostoksjøen.


== Referanser ==


== Eksterne lenker ==
(en) Lake Vostok – kategori av bilder, video eller lyd på Commons 
(nb) www.aftenposten om Vostoksjøen
Liste over Færøyenes helseministre

Helseministeren (færøysk: landsstýrismaðurin í heilsumálum) er medlem av Færøyenes regjering og sjef for Helsedepartementet. Helsedepartementet har ansvar for blant annet sykehusvesenet, rusbehandling, psykiatri, forebyggende helsetiltak, apotekvesenet og familie- og arverett. I 2015 ble Helsedepartementet tilført noen ansvarsområder fra det nedlagte Innenriksdepartementet, som kommunene, olje, energi, miljøvern, byggesaker og matrikulering. Før innføringen av departementsstrukturen i 1998, fulgte helsesakene som regel arbeids- og sosialsaker. Sosial- og helsedepartementet ble opprettet i 1998, delt i 2002, slått sammen i 2004, og delt igjen i 2008.


== Fotnoter ==


== Referanser ==
Liste over Færøyenes kulturministre

Kulturministeren (færøysk: landsstýrismaðurin í mentamálum) er medlem av Færøyenes regjering og sjef for Kulturdepartementet. Kulturdepartementet har ansvar for saksfeltene undervisning, forskning, kultur, kirke, media, idrett og andre fritidsaktiviteter. Departementet skiftet navn fra Undervisnings- og kulturdepartementet i 2002. Før innføringen av departementsstrukturen i 1998, fulgte kultursakene som regel skole- og sosialsaker.


== Referanser ==
Pedro Roberto Silva Botelho

Pedro Roberto Silva Botelho, kjent som Pedro (født 14. desember 1989 i Salvador) er brasiliansk fotballspiller fra som spiller for den brasilianske klubben Clube Atlético Paranaense. Han spiller enten venstre back eller venstre midtbane. Hans foretrukne posisjon er venstre midtbane. 
I juli 2007, etter en avtale mellom Arsenal og Figueirense, ble Pedro solgt til Emirates Stadium. Han ble deretter umiddelbart utlånt av Arsenal til UD Salamanca i spansk andredivisjon for resten av 2007/2008-sesongen. Dette var på grunn av at han trengte arbeidstillatelse for å spille i England. I 2008 returnerte Pedro til Arsenal for trening, for deretter å bli lånt ut til klubbene Celta de Vigo (2009–2010), FC Cartagena (2010–2011), Rayo Vallecano (2011–2012) og Levante UD (2012). Sommeren 2012 returnerte han til hjemlandet, hvor han skrev under på en kontrakt med Clube Atlético Paranaense.


== Referanser ==


== Eksterne lenker ==
(en) Pedro Botelho (footballer) – kategori av bilder, video eller lyd på Commons 
(en) Pedro Roberto Silva Botelho – Transfermarkt 
(en) Pedro Roberto Silva Botelho – FootballDatabase.eu 
(en) Pedro Roberto Silva Botelho – Soccerway 
(en) Pedro Roberto Silva Botelho – Fora De Jogo 
(en) Pedro Roberto Silva Botelho – Sambafoot 
(es) Pedro Roberto Silva Botelho – as.com
Eleanor Holmes Norton

Eleanor Holmes Norton (født 13. juni 1937) er en amerikansk jurist og politiker og representerer District of Columbia (DC) som delegat uten stemmerett i den føderale Kongressen.
Norton studerte jus ved Yale University og var aktiv i borgerrettighetsbevegelsen som student. Hun ble utnevnt av president Jimmy Carter som den første kvinnelige leder i Equal Employment Opportunity Commission.
I 1990 ble Norton valgt til delegat for DC i Kongressen, og hun har blitt gjenvalgt hvert annet år siden. Hun representerer Det demokratiske parti. Som delegat for DC har hun ikke stemmerett i Kongressen, men kan delta og stemme i komiteer.


== Referanser ==


== Eksterne lenker ==
Offisielt nettsted 
(en) Eleanor Holmes Norton – kategori av bilder, video eller lyd på Commons 
Eleanor Holmes Norton på Twitter 
Eleanor Holmes Norton på Facebook 
Eleanor Holmes Norton på Instagram 
Eleanor Holmes Norton på YouTube 
(en) Eleanor Holmes Norton hos Amerikas forente staters kongress' biografiske kartotek
ORPS

ORPS er en norsk dramaserie for ungdom som ble sendt på NRK i 2009. Serien gikk lørdager og bestod av 8 episoder.Seriens oppfølger, spillefilmen ORPS – The Movie, hadde premiere på norske kinoer 6. mars samme år. 


== Handling ==
Ikko, Ling, Amalie, Babb og Murmel spiller i Gamle Tomter musikkorps. De trives veldig godt i korpset og dirigenten deres, den eksentriske Morris, er alltid blid og hyggelig mot dem. En dag får Morris sparken og jobben som dirigent erstattes av den ondskapsfulle Elsebeth Bull. Elsebeth legger de fem ungdommene ut for hat og er slem mot dem. De fem vennene står sammen og prøver å bekjempe henne.


== Rolleliste ==


== Referanser ==


== Eksterne lenker ==
(en) ORPS på Internet Movie Database 
(no) ORPS på NRK TV
Vibeke Larsen

Vibeke Larsen (født 15. juni 1971) er en samisk politiker (Šiella) fra Norge. Hun var sametingspresident fra desember 2016 til 2017.
Hun har representert Arbeiderpartiet på Sametinget i tre perioder, siden 2005. Hun var medlem av Sametingsrådet 2007–2013, mens Egil Olli var president. I perioden 2013–2016 var hun Arbeiderpartiets parlamentariske leder inntil hun ble sametingspresident i desember 2016. 
Hun har sittet på Sametinget siden 2004, da hun overtok for Per Solli, som hun var vararepresentant for. Hun var sametingsrepresentant 2005–2009 for Nordre Nordland valgkrets, og var fra 2007 medlem av medlem i Sametingsrådet, Oppvekst- og utdanningskomiteen og Samisk parlamentarisk råd. Fra 2005 til 2007 var hun medlem i Plan- og finanskomiteen, samt i møtelederskapet.
Ved sametingsvalget 2009 ble hun igjen valgt inn på Sametinget for perioden 2009–2013. 25. februar 2010 besluttet Sametingets plenumsmøte at sametingsrådets medlemmer skal tre ut av Sametingets plenum, og bli erstattet av sine varamedlemmer. Inga-Lill Sundset overtok da Vibeke Larsens plass som sametingsrepresentant.


== Sametingsrådet Larsen ==
Larsen ble i desember 2016 valgt til sametingspresident. Rådet hun dannet besto av Arbeiderpartiet, Árja og Høyre. Fra desember 2016 til 28. januar 2017 besto rådet av president Vibeke Larsen (Ap), Ronny Wilhelmsen som visepresident (Ap), Mariann Wollmann Magga (Ap), Lars Filip Paulsen (H), Inger Eline Eriksen Fjellgren (Árja). Den 28. januar 2017 meddelte Larsen at hun gikk av som sametingspresident, men innen et døgn hadde hun omgjort denne beslutningen.Fra 28. januar 2017 til plenum i mars besto rådet av president Vibeke Larsen (uavhengig), Mariann Wollmann Magga (AP), Lars Filip Paulsen (H) og Inger Eline Eriksen Fjellgren (Árja).
Fra plenumsmøte i mars 2017 besto rådet av president Vibeke Larsen (uavhengig), visepresident Lars Filip Paulsen (H), Mariann Wollmann Magga (AP), Per Mathis Oskal (AP) og Inger Eline Eriksen Fjellgren (Árja).


== Šiella ==
Da Vibeke Larsen ble valgt til sametingspresident, gikk Helga Pedersen av som sametingspresidentkandidat for Arbeiderpartiet til sametingsvalget i 2017. Arbeiderpartiet måtte deretter nominere en ny presidentkandidat for Sametingsvalget 2017. På det ekstraordinære nomiasjonsmøtet 28. januar 2017 fikk Ronny Wilhelmsen 21 stemmer, og Vibeke Larsen fikk 17 stemmer i andre runde. Wilhelmsen ble deretter presidentkandidat.
Vibeke Larsen gikk ut av Arbeiderpartiet, og ble uavhengig på sametinget. Hun dannet et nytt samisk sosialdemokratiskt parti som heter Šiella. Partiet stilte liste i seks valgkretser i 2017.


== Referanser ==


== Eksterne lenker ==
(no) Vibeke Larsen i Store norske leksikon
Tord Høivik

Tord Høivik (født 19. februar 1942) arbeider ved Høgskolen i Oslo, avdeling for journalistikk, bibliotek- og informasjonsfag.
Han ble i 1969 cand.real. i matematisk statistikk ved Universitetet i Oslo.
Fra 1969 til 1991 arbeidet Tord Høivik som forsker ved Institutt for fredsforskning (PRIO), der han i to perioder var instituttleder. Denne perioden ble avbrutt av fem år ved Institutt for sosiologi ved Universitetet i Oslo og to utenlandsopphold som forsker (Mexico og Tanzania).


== Eksterne lenker ==
Plinius Høiviks blogg
(no) Publikasjoner av Tord Høivik i BIBSYS
(no) Publikasjoner av Tord Høivik i forskningsdokumentasjonssystemet CRIStin